# Benimantell

Benimantell és un municipi del País Valencià situat a l'interior de la comarca de la Marina Baixa.

## Geografia

Geogràficament es troba a la vall de Guadalest, en els estreps de la serra d'Aitana, per la qual cosa hi són populars algunes excursions senderistes: el Pas del Comptador; les fonts del Molí, de l'Arc del Pi i de Salines; la cova Isidoro i, per als amants de l'escalada, la Penya del Castellet, el pas de Molero, el penyal Diví i Morer. Té un terme de 37,9 km².

### Límits

El terme municipal de Benimantell limita amb els termes de Beniardà, Benidorm, Benifato, Castell de Castells, Finestrat, el Castell de Guadalest, Polop i Sella.

### Accés

L'accés al municipi es fa per la CV-70, tant des d'Alcoi com des de Benidorm.

## Història

Alqueria d'origen musulmà, passà a dependre de Guadalest després de la conquesta cristiana a mitjans del segle xiii. Fou repoblada una vegada expulsats els moriscos per cristians, gran part provinents de l'Aragó en l'any 1609.

## Demografia

Benimantell té 487 habitants (INE 2013).
Durant el segle xviii va conèixer un notable creixement demogràfic, arribant als 1.012 habitants a mitjans del segle xix. Malgrat això, des de llavors la localitat ha sofrit un despoblament continu, amb un pic negatiu en 1991 (404 habitants censats); des d'aleshores la població es manté amb un lleuger augment, fins als 466 habitants el 2007. L'emigració durant el segle xx s'ha dirigit sobretot a la ciutat d'Alacant.
Evolució demogràfica de Benimantell :
| | 1857 | 1887 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2006 | 2007 | 2013 |
| Població | 1.012 | 977 | 934 | 875 | 896 | 837 | 790 | 764 | 627 | 480 | 408 | 404 | 415 | 468 | 466 | 487 |

## Economia

La seua activitat econòmica es basa en l'agricultura de secà: ametlers i oliveres, i el turisme a causa de la seua proximitat amb Castell de Guadalest i Benidorm. Durant els últims anys el turisme rural ha cobrat certa importància a causa de l'aparició de diversos serveis relacionats amb aquest tipus de turisme.

## Política i govern
### Composició de la Corporació Municipal

El Ple de l'Ajuntament està format per 7 regidors. En les eleccions municipals de 26 de maig de 2019 foren elegits 4 regidors del Partit Socialista del País Valencià (PSPV-PSOE), 2 de Ciutadans - Partit de la Ciutadania (Cs) i 1 del Partit Popular (PP).
Eleccions municipals de 26 de maig de 2019 - Benimantell :
| Candidatura | Candidatura | Candidatura | Cap de llista | Vots | Vots | Regidors |
| | Partit Socialista del País Valencià-PSOE | | José Manuel Andreu Rocamora | 164 | 54,13% | 4 (-1) |
| | Ciutadans - Partit de la Ciutadania | | Erik Pérez Florit | 102 | 33,66% | 2 (+2) |
| | Partit Popular | | Lidia Cortés Estellés | 35 | 11,55% | 1 (-1) |
| | Vots en blanc | | | 2 | 0,66% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 303 | 100 % | 7 |
| | Vots nuls | Vots nuls | Vots nuls | 1 | 0,33% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 304 | 82,38%** | |
| Abstenció | Abstenció | Abstenció | Abstenció | 65* | 17,62%** | |
| Total cens electoral | Total cens electoral | Total cens electoral | Total cens electoral | 369* | 100 %** | |
| Alcalde: José Manuel Andreu Rocamora (PSPV) (15/06/2019) |||||||
| Fonts: JEC, JEZ la Vila Joiosa, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldia

Des de 2019 l'alcalde de Benimantell és José Manuel Andreu Rocamora, del Partit Socialista del País Valencià (PSPV-PSOE).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Felipe Miralles Solbes | PSPV-PSOE | 19/04/1979 | -- |
| 1983–1987 | Felipe Miralles Solbes | PSPV-PSOE | 28/05/1983 | -- |
| 1987–1991 | Felipe Miralles Solbes | PSPV-PSOE | 30/06/1987 | -- |
| 1991–1995 | Felipe Miralles Solbes | PSPV-PSOE | 15/06/1991 | -- |
| 1995–1999 | Felipe Miralles Solbes | PSPV-PSOE | 17/06/1995 | -- |
| 1999–2003 | Felipe Miralles Solbes | PSPV-PSOE | 03/07/1999 | -- |
| 2003–2007 | Felipe Miralles Solbes | PSPV-PSOE | 14/06/2003 | -- |
| 2007–2011 | Felipe Miralles Solbes | PSPV-PSOE | 16/06/2007 | -- |
| 2011–2015 | Felipe Miralles Solbes | PSPV-PSOE | 11/06/2011 | -- |
| 2015–2019 | Felipe Miralles Solbes | PSPV-PSOE | 13/06/2015 | -- |
| 2019-2023 | José Manuel Andreu Rocamora | PSPV-PSOE | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Llocs d'interés

* Nucli urbà. Tot ell escarpat en particular el carrer Trencacames.
* Església de sant Vicent màrtir, amb curiosa torre de base rectangular quadro-octogonal.
* Museu d'Art antic.
* Castellet de Benimantell. Restes d'un castell que feia d'enllaç entre els de Guadalest i d'Alfofra. Conserva diversos elements però està en estat ruïnós.

## Gastronomia

En la gastronomia destaquen plats típics com l'arròs amb fesols i penques, els minxos, les pilotes de farina amb dacsa, les faves sacsades, les carquinyoles i la tortada.

## Festes

* Festes de la Joventut. Se celebren del 8 al 12 d'agost en honor de Sant Llorenç.
* Festes d'octubre. Se celebren tots els anys durant el cap de setmana que inclou el tercer diumenge d'octubre, i es dediquen al Santíssim Sagrament.
* Festa de Sant Vicent Màrtir. Se celebra el 22 de gener, dia de Sant Vicent Màrtir, patró del poble
* Setmana de la Joventut. Se celebra des de l'any 2005 l'última setmana de juliol.

## Vegeu també

* Escut de Benimantell

## Referències

* ↑ Font: Població de fet segons l'INE.. Alteracions dels municipis en els Censos de Població des de 1842, Arxivat 2009-03-11 a Wayback Machine. Sèries de població dels municipis de l'Estat Espanyol des de 1996. Arxivat 2010-04-18 a Wayback Machine.
* ↑ Junta Electoral Central «Resolución de 2 de julio de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Albacete, Alicante, Almería, Araba-Álava». Butlletí Oficial de l'Estat, 160, 05-07-2019, pàg. 72.529 [Consulta: 29 abril 2020].
* ↑ Junta Electoral de Zona de la Vila Joiosa «Proclamación de candidaturas para las elecciones locales de 26 de mayo de 2019» (pdf) (en castellà). Butlletí Oficial de la Província d'Alacant. Diputació Provincial d'Alacant [Alacant], 82, 30-04-2019, pàg. 22-23. inserció 4534/2019 [Consulta: 23 març 2020].
* ↑ Ara. «Eleccions municipals 2019. Benimantell», 26-05-2019. [Consulta: 26 setembre 2020].
* ↑ Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Villargordo del Cabriel. Històric de Govern Local». Portal d'informació ARGOS. [Consulta: 10 juny 2020].

## Enllaços externs

* Web oficial de l'Ajuntament de Benimantell
* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.